Бекъм става по-богат извън футбола – Труд
Бекъм става по-богат извън футбола
14.03.2017 • 15:14
Въпреки че вече 4 години не играе и не се занимава с футбол, Дейвид Бекъм е по-богат от всички във Висшата лига. Бившият английски национал е истински император в бизнеса. Вестник „Сън“ твърди, че компаниите му имат приход от 71 000 паунда на ден! Или с други думи по половин милион на седмица.
Фирмата „7 глобал“, направена заради любимия му №7 на фланелката, продава дрехи и аксесоари с името Бекъм. Други 11,4 милиона паунда годишно идват от „Футуърк Продюкшънс“, която се грижи за имиджа на звездата.
Освен дрехи, Бекъм рекламира марки за уиски „Хейг Клъб“, бръснарски принадлежности „Жилет“, часовници „Брейтлинг“… Бутонките „Адидас Придейтър“, направени преди специално за него, продължават да са хит и до днес във футбола. Така Бекъм създаде голям бранд със своето име.
Освен да печели, Дейвид е известен и като един от най-големите дарители сред спортистите. Водещ посланик на УНИЦЕФ той не спира да спонсорира детски организации по света.
Говори се, че състоянието на Бекъм е около 300 млн. паунда. И в тях не се включват парите на съпругата му Виктория, която също има свой бранд. Апропо, пари вече правят и децата им. През 2014-а техният 12-годишен син Ромео получи хонорар от 45 000 паунда, защото един ден работи за британската модна къща „Бърбъри“.
Гогошо каза:
„Адидас Придейтър“, реали?? Хубаво е да се знаят чужди езици когато се „превеждат“ във вестниците. Казва се „предатър“, с ударение на първата сричка. Любителите на Адидас иначе ще се смеят… 🙂